అనూప్ జలోటా

**అనూప్ జలోటా**, (జననం 1953 జూలై 29) భారతీయ గాయకుడు, సంగీతకారుడు, నటుడు, భారతీయ సంగీతం లోని భజన్ శైలిలో చేసిన కృషికి ప్రసిద్ధి చెందాడు. అతను "భజన సామ్రాట్"గా పేరు పొందాడు. 2012 లో భారత ప్రభుత్వం ఆయనను పద్మశ్రీతో సత్కరించింది. అతను రియాలిటీ షో *హిందీ బిగ్ బాస్ 12* లో కంటెస్టెంట్.

## ప్రారంభ జీవితం, నేపథ్యం
అనుప్ జలోటా ఉత్తరాఖండ్‌ లోని నైనిటాల్‌లో జన్మించాడు. పంజాబ్‌లోని షామ్ చౌరాసి ఘరానాకు చెందినవాడు. అతను లక్నోలోని భత్‌ఖండే సంగీత సంస్థలో చదువుకున్నాడు. అతని తండ్రి, పురుషోత్తమ్ దాస్ జలోటా కూడా భజన గాయకుడే. అతను తన తొలినాళ్లలో గుజరాత్‌లోని సావర్కుండ్లాలో కొన్ని సంవత్సరాలు నివసించాడు. అతనికి నలుగురు తోబుట్టువులు ఉన్నారు, వారిలో అనిల్ జలోటా అజయ్ జలోటా అనే ఇద్దరు తమ్ముళ్లు, అంజలి ధీర్, అనితా మెహ్రా అనే ఇద్దరు చెల్లెళ్లు ఉన్నారు. అజయ్ ప్రస్తుతం కాలిఫోర్నియాలో నివసిస్తున్నాడు.

## కెరీర్
జలోటా ఆల్ ఇండియా రేడియోలో కోరస్ సింగర్‌గా తన సంగీత జీవితాన్ని ప్రారంభించాడు. కచేరీలో అతనికి సాధారణంగా సంతూర్ వాద్యకారుడు, ధోలక్ వాద్యకారుడు, సరోద్ వాద్యకారుడు, సారంగి వాద్యకారుడు, వయోలిన్ వాద్యకారుడు, సితార్ వాద్యకారుడు, తబలా వాద్యకారుడు, గిటార్ వాద్యకారుడు మద్దతు ఇస్తారు. అతని ప్రసిద్ధ భజనల్లో ఐసి లగీ లగన్, మైన్ నహీ మఖాన్ ఖాయో, రంగ్ దే చునారియా, జగ్ మే సుందర్ హై దో నామ్, చదరియా ఝిని రే జిని ఉన్నాయి. అతను 2002 నుండి 2005 వరకు స్టార్ ప్లస్‌లో ప్రసారమైన *ధరమ్ ఔర్ హమ్* కార్యక్రమానికి వ్యాఖ్యాతగా కూడా ఉన్నాడు. ముంబయిలో జగద్గురువు శ్రీ కృపాలూజీ మహారాజ్‌ని కలుసుకుని, ఆయన స్వరపరిచిన అనేక సీడీలను విడుదల చేయడానికి అంగీకరించారు. 2008 లో అతను ఆగాఖాన్ స్వర్ణోత్సవాన్ని పురస్కరించుకుని షౌకత్ (సామ్) కస్సామ్ నిర్మించిన "నూరానీ చెహ్రా" CD కోసం "గోల్డెన్ మెమోరబుల్ యాదీన్" టైటిల్ సాంగ్‌ను రికార్డ్ చేశాడు.

2018 సెప్టెంబరు 16 న జస్లీన్ మాథారుతో కలిసి జలోటా తన పన్నెండవ సీజన్‌లో *[[బిగ్‌బాస్ (రియాలిటీ గేమ్)|బిగ్ బాస్]]* హౌస్‌లోకి పోటీదారుగా ప్రవేశించింది.

జే-హో! అనే జై కుమార్ షోలో మాట్లాడుతూ అనూప్ జలోటా, తన 50 ఏళ్ల కెరీర్‌లో చాలా మంది ప్రతిభావంతులైన గాయకులను చూశానని, వారు చాలా ప్రసిద్ధి చెందినప్పటికీ, ఆ కీర్తిని నిలబెట్టుకోలేకపోయారని చెప్పడు. ప్రసిద్ధి చెందడం అనేది కేవలం జనాదరణ పొందడం మాత్రమే కాదని, వినయపూర్వకంగా, గౌరవప్రదంగా, ప్రొఫెషనల్‌గా ఉండటం ద్వారా దానిని కొనసాగించాలని అతను చెప్పాడు. విజయం అహంకారం కలిగించకూడదని, ప్రతి ప్రదర్శనను మీ ప్రేక్షకులతో కనెక్ట్ అయ్యే అవకాశంగా భావించడం చాలా ముఖ్యమనీ అతను నొక్కి చెప్పాడు.

## వ్యక్తిగత జీవితం
జలోటా మొదటి వివాహం గుజరాతీ అమ్మాయి సోనాలి షేత్‌తో జరిగింది. ఆమె అప్పుడు సంగీత విద్యార్థిని, ఆ తరువాత గాయనిగా మారింది. అతని కుటుంబ ఆమోదం లేకుండానే వారు వివాహం చేసుకున్నారు. ఈ జంట ఉత్తర భారతీయ ప్రత్యక్ష ప్రదర్శన సర్క్యూట్‌లో "అనూప్, సోనాలి జలోటా"గా ప్రసిద్ధి చెందారు, వారి విడాకుల తర్వాత ఈ జంట ప్రదర్శన కూడా విడిపోయింది.

అతని రెండవ పెళ్ళి బీనా భాటియాతో జర్ఫిగింది. అది కూడా విడాకులతోనే ముగిసింది. అనూప్ మూడవ వివాహం భారత మాజీ ప్రధాని IK గుజ్రాల్ మేనకోడలు, దర్శకుడు శేఖర్ కపూర్ మొదటి భార్య అయిన మేధా గుజ్రాల్‌తో జరిగింది. అనూప్, మేధాలకు ఆర్యమాన్ అనే కుమారుడు కలిగాడు (1996). అతను ప్రిన్స్‌టన్ విశ్వవిద్యాలయంలో చదువుకున్నాడు. మేధా 2014 నవంబరు 25 న న్యూయార్క్ నగరంలో రెండవ గుండె మార్పిడి, మొదటి మూత్రపిండ మార్పిడి తర్వాత మూత్రపిండాల వైఫల్యంతో మరణించింది.

తన కంటే ముప్పై ఏడేళ్లు చిన్నదైన బిగ్ బాస్ 12 కంటెస్టెంట్ జస్లీన్ మథారుతో అతను రిలేషన్ షిప్‌లో ఉన్నాడని 2018 లో వెలుగులోకి వచ్చింది. దానికి ముందు వారు కనీసం మూడున్నర సంవత్సరాల నుండి కలిసి ఉంటున్నారు. అయితే తమది ఉపాధ్యాయుడు, విద్యార్థి సంబంధం మాత్రమే నని అనూప్ చెప్పాడు. 

## పురస్కారాలు
2012 లో జలోటాకు భారతదేశపు నాల్గవ అత్యున్నత పౌర పురస్కారమైన పద్మశ్రీ లభించింది.

## డిస్కోగ్రఫీ
అనూప్ జలోటా పాడిన భజనలు, గజల్‌లను క్రింద చూడవచ్చు

* *ఐసి లగీ లగన్*
* *చాంద్ అంగ్దయాన్ లే రహా హై*
* *తుమ్హారే షహర్ కా మౌసం*
* *జగ్ మే సుందర్ హై దో నామ్*
* *కభీ కభీ భగవాన్ కో భీ*
* *తేరే మన్ మే రామ్*
* *మైం నజర్ సే పీ రహా హూఁ*
* *హమ్ సే అచీ తో కహిన్ ఐనే కి ఖిస్మత్ హోగీ*
* *రుఖ్ సే పర్దా హతా దే*
* *లా పిలా డి సకియా*
* *శ్రీ హనుమాన్ చాలీసా*
* *నూరానీ చెహ్రా* (ఇస్మాయిలీ భక్తి గీతాలు)
* *మేరే కబ్ర్ పర్ పటే హుయే*
* *తుమ్ క్యా సంఝో తుమ్ క్యా జానో*
* *కటేగీ యే జిందగీ అబ్ రోటే రోటే*
* *లగా చునారి మే దాగ్* 
* *రంగ్ దే చునారియా*
* *ప్రభుజీ తుమ్ చందన్ హమ్ పానీ*
* *సూరజ్ కి గార్మి సే*
* *భజన ప్రభాత్*
* *బోల్ పింజిరే కా తోట రామ్*
* *చదేరియా ఝిని రే ఝిని*
* *రాధా కే బినా శ్యామ్ అధా*
* కునాల్ సాహాతో *డెవోనిక్స్ *
* సుందర్ పోపోతో *హాట్ అండ్ స్పైసీ*
* *భగవాన్ మేరే భగవాన్*  *[[Satyam Anandjee|సత్యం ఆనంద్‌జీతో]]* 

## ట్రాక్స్

## ఫిల్మోగ్రఫీ

### సినిమాలు

### టెలివిజన్

## EXTERNAL LINKS

* **ANUP JALOTA BHAJAN 84 ALBUMS LINK**: https://archive.org/details/@sudarshan_reddy330/lists/94/%23anup_jalota
## మూలాలు

వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:జీవిస్తున్న ప్రజలు
వర్గం:1953 జననాలు
వర్గం:Articles with hCards
వర్గం:Short description is different from Wikidata
వర్గం:Articles with short description